**A HOSSZÚTÁVÚ BAJNOKI CÍMRE HAJT A LEXUS A BLANCPAIN GT VERSENYSOROZATBAN**

**Az** [**Emil Frey Lexus Racing**](http://lexus.emilfreyracing.com/index.php?id=80) **csapata ezen a hétvégén a** [**Blancpain GT versenysorozat**](https://hungaroring.hu/hu/esemenyek/blancpain-gt-series) **idényzáró futamára készül: a Lexus csapat célja Barcelonában a győzelem a versenysorozat idényzáró, háromórás futamán, amely egyben a Hosszútávú bajnoki cím megszerzését is jelentené.**

Ezen a hétvégén kerül sor Blancpain GT versenysorozat Hosszútávú Bajnokságának idényzáró futamára Barcelonában (Spanyolország). A [Lexus](http://www.lexus.hu) csapata már bemutatkozása évében megszerezheti a hosszútávú bajnoki címet, illetve a harmadik helyet is a Lexus RC F GT3-mal a legmagasabb kategóriájú GT3 bajnokságban. Emellett az Emil Frey Lexus Racing nagy örömmel várja Stéphane Ortelli visszatérését a versenypályára, akit ismét a 114. rajtszámú versenyautó kormánya mögött láthatunk majd. Mivel a monzai idénynyitó versenyen még az első 15-be sem sikerült bekerülnie a csapatnak, a hosszútávú bajnokság nyitánya minden volt, csak nem sikeres. Ezt követően a Lorenz Frey-Hilti vezette csapat a harmadik hely megszerzésével hatalmas előrelépést ért el az idény második versenyén, Silverstone-ban. Alig két héttel később már fantasztikus eredmény született, amikor a Lexus RC F GT3 nagyszerű győzelmet aratott a Paul Ricard versenypályán megrendezett 1000 kilométeres futamon. A Total 24 Hours of Spa versenyen átélt megrázó pillanatokat, illetve Stéphane Ortelli balesetét követően a Lexus csapata szeretné szép szerepléssel zárni ezt az idényt a Barcelona közelében fekvő, 4.655 méteres Circuit de Catalunya versenypályán, és persze szeretnének versenyben maradni a hosszútávú bajnoki címért.

„*A barcelonai pálya fekszik nekünk, ám csak két hetünk van a mindenre kiterjedő felkészülésre.”* – avat be Hannes Gautschi, az Emil Frey Lexus Racing műszaki koordinátora. *„Jelenleg még minimális előnnyel álunk a mezőny élén a hosszútávú bajnokságban, de természetesen az a célunk, hogy megtartsuk az első helyet, és a lehető legtöbb pontot szerezzük meg, hogy az összetett versenyben is biztosítsuk magunknak a győzelmet.”*

Mind az összetettben, mind a hosszútávú bajnokságban rendkívül kiélezett a küzdelem. Az Emil Frey Lexus Racing jelenleg az ötödik helyen áll összetettben, de alig 2.5 pont választja el a harmadik helyezettől. A hosszútávú bajnokságban a svájci csapat áll az élen, ám mindössze 4 ponttal vezet az AKKA ASP Mercedes csapata előtt.

*„Immár minden a bajnoki címről szól. Készen állunk és mindent megteszünk a győzelemért. Győznünk kell ahhoz, hogy megtartsuk vezető helyünket a hosszútávú bajnokságban, sőt, akár a csapatversenyben is felállhassunk a dobogóra. Alig néhány pont választ el minket a többi, bajnoki címre esélyes csapattól. Mind a Lexus, mind pedig a csapat számára nagyszerű eredmény lenne, ha az Emil Frey Racing történetében megszereznénk az első hosszútávú bajnoki címet.*” – fogalmaz Lorenz Frey-Hilti. „*Az egész csapat folyamatosan az egyre jobb eredményekért dolgozik, és bár előfordult visszaesés, voltak gyengébb eredmények is, újra és újra sikerült remekül szerepelni. Barcelonával kapcsolatban bizakodásra ad okot Stéphane visszatérése a pályára, aki ismét sokat tehet majd értünk.”*

A hoszútávú bajnokság utolsó futamára 2018. szeptember 29-30-a közt kerül sor Barcelonában (Spanyolország). Az időmérő edzést és a futamot is vasárnap, szeptember 30-án rendezik meg, reggel kilenc órás, illetve délután három órás rajttal.

**Albert Costa Balboa, pilóta**

*„Nagyon izgatottan várom, hogy hazai pályán versenyezhessek Barcelonában. Hatalmas bulit tervezek a családom és a barátaim számára, ahol remekül érezzük majd magunkat. Száz százalékig biztos vagyok abban, hogy nagyszerűen fogunk szerepelni a futamon. A téli tesztelés pozitív eredményeket hozott, és a barcelonai pálya jellemzői jól fekszenek a Lexusnak.”*

**Christian Klien, pilóta**

*„A barcelonai pálya remek a számunkra: már sok tesztelést végeztünk rajta, és igazán jól megismertük, így nagyon szeretnénk ismét a bajnoki címért harcolni.”*

**Marco Seefried, pilóta**

*„Jó érzésekkel vágok neki a barcelonai pályának, mert kiderült, hogy jól boldogulunk a friss burkolatú versenypályákon, és a barcelonai is ilyen. Szóval, mindennek jól kellene mennie, mindenesetre a csapat egyre jobban szerepel. Annak is mindannyian nagyon örülünk, hogy Stéphane velünk lesz majd az idényzáró versenyen.”*

**Stéphane Ortelli, pilóta**

*„Rendkívül boldog vagyok, hogy Barcelonában újra az Emil Frey Lexus Racing csapatával dolgozhatok. Az idényzáró futam mindig különleges esemény, és mindent megteszek majd a csapatért, illetve azért, hogy a lehető legtöbbet segítsek pilótatársaimnak a hosszútávú bajnoki cím megszerzéséért zajló küzdelemben. Szeretném mindenkinek megköszönni a jókívánságokat, tényleg nagyon jólestek.“*

**Norbert Siedler, pilóta**

*„Úgy gondolom, van esélyünk a győzelemre Barcelonában. A téli tesztelés megmutatta, hogy fekszik nekünk ez a pálya, emellett hasonlít a Silverstone-i, illetve a Paul Ricard pályákra is, ahol nagyon sikeresen szerepeltünk.”*

**Markus Palttala, pilóta**

*„Nürburgring után Barcelonában már jobban illik hozzánk a pálya. Friss burkolat van rajta, így sokkal jobb a tapadás, ami eddig mindig sokat segített nekünk. Arra számítok, hogy nagyon jól szerepelünk majd, mert eddig is mindig jól sikerültek a hosszútávú bajnoki futamok. Természetesen a bajnoki cím megszerzése a célunk.”*

**A BARCELONAI PROGRAM**

**Szombat, 2018. szeptember 29.**

09:00 - 10:30     1. Szabadedzés

16:45 - 18:15     2. Szabadedzés

**Vasárnap, 2018. szeptember 30.**

09:00 - 10:00     Időmérő edzés

15:00 - 18:00     Verseny

**2018-as VERSENYEK**

# ****Blancpain GT versenysorozat Sprint Cup****

|  |  |
| --- | --- |
| 2018. április 06-08. | Zolder, Belgium |
| 2018 május 05-06. | Brands Hatch, Nagy-Britannia |
| 2018 június 11-24. | Misano, Olaszország |
| 2018 aug.31-szept. 02. | Budapest, Magyarország |
| 2018 szeptember 14-16. | Nürburgring, Németország |

   
   
   
**A Blancpain GT versenysorozat hosszútávú futamai**

|  |  |
| --- | --- |
| 2018 április 21-22. | Monza, Olaszország |
| 2018 május 19-20. | Silverstone, Nagy Britannia |
| 2018 június 01-02. | Paul Ricard, Franciaország |
| 2018 július 26-29. | 24 Hours of Spa-Francorchamps, Belgium |
| **2018 szeptember 29-30.** | **Barcelona, Spanyolország** |

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)